Gedagte vir die dag: Mors jy tyd? | Maroela Media
Gedagte vir die dag: Mors jy tyd?
Wees baie versigtig hoe julle lewe. Moenie soos dwase mense leef nie, leef wys. Benut elke geskikte geleentheid, want ons lewe in slegte tye. (Efesiërs 5:15-16)
Ons elkeen ontvang 'n beperkte aantal jaar op die planeet. Dis geen wonder 'n mens voel kwaad en gefrustreerd as jy skynbaar jou tyd mors nie. Soms wil 'n mens so graag iets konstruktiefs gedoen kry, maar omstandighede vereis dat 'n mens wag … en wag … en wag.
Dalk kan 'n mens "gemorste" tyd anders probeer sien – as tyd wat op 'n doelbewuste manier bestee is. 'n Mens kan die meeste maak van "gemorste" tyd deur dit te gebruik om te dink of te beplan. Dis ook nooit 'n mors van tyd om te bid vir iemand wat voortdurend in jou gedagtes opkom nie, of om te vra vir wysheid en insig in die volgende besluit wat jy moet neem nie. Dalk is dít wat jy as tydmors sien 'n doelbewuste pouse: jou hemelse Vader wat halt roep sodat jy kan stilstaan, luister en saamwerk aan sy plan.
Bron: Uittreksel uit 'n dagstukkie uit Soos appels van goud deur Dr. Michael Mol en Dalene Reyburn. Dié boek is die perfekte kombinasie van geestelike voedsel en fisieke welstand.